На основу члана 32. став 1. тачка 19. Закона о локалној самоуправи („Службени гласник Републике Србије“, број 129/07, 83/14 и 101/16) и члана 37. став 1. тачка 34.Статута општине Инђија – пречишћен текст („Службени лист општине Инђија“, број 9/13),

Скупштина општине Инђија, на седници одржаној дана 21. фебруара 2017.године, донела је

**О Д Л У К У**

**О ДАВАЊУ САГЛАСНОСТИ НА УПОТЕБУ ИМЕНА ОПШТИНЕ ИНЂИЈА**

**I**

Даје се сагласност на употребу имена општине Инђија, у називу Спортског удружења „ИНЂИЈА 4X4 OFF ROAD TEAM“, које је основано на оснивачкој Скупштини 23.01.2017.године, ради остваривања циљева од значаја за развој аутомобилизма и остваривања спортских потреба и интереса чланова Удружења и то тако што ће се исто звати СПОРТСКО УДРУЖЕЊЕ „ИНЂИЈА 4X4 OFF ROAD TEAM“.

**II**

Ову Одлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-29/2017-I Председник**

**Дана:21. фебруара 2017.године**

**Инђија Милан Предојевић**

ОБРАЗЛОЖЕЊЕ

Правни основ за доношење ове Одлуке садржан је у члану 32. став 1. тачка 19. Закона о локалној самоуправи („Службени гласник Републике Србије“, број 129/07) и члану 37. став 1. тачка 34.Статута општине Инђија – пречишћен текст („Службени лист општине Инђија“, број 9/13), којим је регулисано да скупштина јединице локалне самоуправе даје сагласност на употребу имена, грба и другог обележја општине .

Дана 11.јануара 2017.године, СПОРТСКО УДРУЖЕЊЕ „ИНЂИЈА 4X4 OFF ROAD TEAM“, преко овлашћеног заступника, поднело је Захтев Скупштини општине Инђија, за давање сагласности на употребу имена општине Инђија у називу Удружења. Удружење је основано на оснивачкој Скупштини дана 23.01.20176.године, ради остваривања циљева од значаја за развој аутомобилизма и остваривања спортских потреба и интереса чланова Удружења.

Како је напред наведеним одредбама Закона о локалној самоуправи и Статута општине Инђија, предвиђена могућност давања сагласности на употребу имена општине Инђија, предлаже се Скупштини општине Инђија да Одлуку о давању сагласности на употребу имена општине Инђиија, усвоји у тексту како је дато у материјалу.

Одељење за правне и скупштинске послове